На 25 юли 1926 г. на тържествено обединително събрание, провело се в читалище „Иван Вазов“, двата спортни клуба „Караджа“ и „Атлетик“ се сливат в един, носещ името „Спортклуб“. След Пловдивското земетресение през 1928 г. клубът остава без игрище, защото на него се заселват граждани, чиито домове са разрушени. През 1929 г. левичарски настроени работници и ученици от Пловдив създават футболния отбор „Шипка“.